หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 385

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

การติดตั้ง Webcam

หลังจากชอปปิ้งได้กล้องตัวที่ถูกใจมาแล้ว
ก็มาถึงขั้นตอนการติดตั้ง
ซึ่งผมเองไม่อยากจะกล่าวถึงในบทความเอาเสียเลย
เพราะว่ามันไม่มีอะไรจริง ๆ ครับ
เนื่องจากว่าทั้งไดรเวอร์และซอฟต์แวร์รวมถึงระบบปฏิบัติการในปัจจุบันนั้นฉลาดมาก
จนผมเองชักจะสงสัยแล้วว่าอีกสีบปีข้างหน้า
แค่เราออกจากบ้านไปซื้อกล้องมานี่
โอเอสคงจะรู้แล้วก็สามารถเซตค่าให้เราได้เองตั้งแต่เรายังอยู่ในร้านค้า

•
วิธีการติดตั้งเว็บแคมโดยปกติ
ขั้นตอนแรกที่สำคัญก็คือหาตำแหน่งที่เหมาะสมบนโต๊ะคอมพิวเตอร์เพื่อวางกล้อง
ซึ่งก็คงจะหนีไม่พ้นบนมอนิเตอร์หรือบนตัวเครื่องนั่นแหละครับ
เพราะจะให้มุมมองที่กว้างกว่า
ถ้าหากวางอยู่บนโต๊ะหน้าคีย์บอร์ด
ภาพที่ได้คงจะเห็นแต่พุงอย่างเดียวครับ
เสร็จแล้วก็เสียบสายยูเอสบีเข้ากับเครื่องไม่ต้องห่วงนะครับว่าจะเสียบเข้าช่องไหน
ถ้ามีพอร์ต ยูเอสบีว่างๆ
อยู่หลายช่องก็เสียบเข้าไปสักช่องหนึ่งเลยครับ
แล้วก็ใส่แผ่นซีดีรอมเข้าไป เลือกติดตั้งไดรเวอร์
เท่านั้นเป็นอันเสร็จพิธี แต่ต้องใจเย็นๆ นะครับ

เพราะว่าหลังจากติดตั้งเสร็จแล้วโปรแกรมมักจะให้รีบูตเครื่อง
ก่อนจะตกลงรีบูตให้รอจนกว่าไฟฮาร์ดดิสก์ดับเสียก่อนเพื่อความปลอดภัยครับ
อันนี้ไม่ใช่เทคนิคเฉพาะกับกล้องเว็บแคมนะครับ
แต่ไม่ว่าเราจะติดตั้งโปรแกรมใด ๆ
ก็ตามหากต้องรีบูตเครื่องใหม่ก็ควรจะรอให้ฮาร์ดดิสก์หยุดอ่านเสียก่อนจะดีกว่า
หลังจากที่เรารีบูตเครื่องแล้วก็รอให้เครื่องจัดการกับไดรเวอร์ตัวใหม่เสียก่อน
ซึ่งอาจจะต้องใช้เวลาสักพักหนึ่ง

หลังจากที่เข้าวินโดวส์มาแล้ววินโดวส์จะรายงานว่าเจอฮาร์ดแวร์ใหม่แล้วก็อ่านข้อมูลอยู่สักพักแล้วก็จะหายไปเอง
เป็นอันว่าตรงนี้เราพร้อมที่จะใช้กล้องเว็บแคมได้แล้วครับ
หากยังไม่รู้จะทำอะไรก็เปิดโปรแกรมถ่ายรูปดูหน้าตัวเองไปพลางๆ
เสียก่อนก็ได้

• ปรับแต่งก่อนใช้งาน
จริง ๆ
แล้วเราแทบไม่ต้องปรับแต่งอะไรเลยครับ
ไม่ใช่เพราะว่ากล้องตัวนี้ดีมากจนปรับได้อัตโนมัติทั้งหมดครับ
แต่เป็นเพราะมันไม่ค่อยมีออปชันให้เราปรับเสียมากกว่า
และออปชันแต่ละอย่างก็ไม่จำเป็นต้องปรับอีกด้วยเหมือนกัน
แต่ถึงอย่างไรก่อนใช้งานให้เข้าไปที่โปรแกรมของกล้องเสียก่อน
จากนั้นปรับค่าความละเอียดให้เหมาะสม เช่น ถ้าใช้งานในบ้าน
หรือในเครือข่ายที่มีความเร็วสูงก็ควรตั้งค่าความละเอียดสูงๆ
พร้อมเฟรมเรตสูงๆ เช่นกัน แต่ถ้าเครือข่ายไม่เร็วนัก
ก็อาจจะต้องปรับความละเอียดลงมาอีกสักหน่อย
ซึ่งในกรณีนี้ซอฟต์แวร์สื่อสารสามารถจัดการได้เองเช่นกัน
นอกจากการปรับความละเอียดแล้วยังมีค่าต่างๆ
เกี่ยวกับแสงให้เราปรับอีกด้วยเช่นความสว่างหรือคอนทราสต์
หรือปรับความเข้มของสี

การปรับคุณภาพของภาพเป็นเรื่องสำคัญมากครับ
สำคัญกว่าการปรับความละเอียดเสียอีก
เพราะว่าถึงเราปรับความละเอียดสูงสุดแล้วแต่ตั้งค่าพร็อพเพอร์ตี้ไม่เหมาะสม
ภาพที่ออกมาก็อาจจะไม่ชัดได้เช่นกัน
โดยปกติแล้วทุกครั้งที่เราปรับค่าต่างๆ
ตัวกล้องจะแสดงภาพที่ได้ออกมาทันที
ดังนั้นหากว่าภาพที่ออกมามืดเกินไปก็ สามารถเร่งค่า
Brightness ให้มากขึ้น ภาพจะขาวกว่าปกติ
แต่ไม่ควรจะเร่งมากเกินไปเพราะว่าจะขาวจนดูไม่ออก
ส่วนคอนทราสต์นั้นใช้ปรับโทนสีของภาพให้มีความแตกต่างระหว่างโทนสีขาวและดำมากเพียงใด
หากภาพที่ออกมายังไม่ค่อยชัดก็ควรจะเพิ่มค่าคอนทราสต์ของภาพให้สูงสักนิดและค่า
Saturation
จะช่วยปรับความอิ่มของสีภาพให้ออกมาดูดีกว่าเดิม
ซึ่งบางครั้งภาพที่ถ่ายออกมาอาจจะมีสีจืดไปหน่อย
แต่เพียงแค่ปรับค่า Saturation ก็
สามารถช่วยแก้ปัญหาได้แล้ว

หากจำเป็นต้องใช้ในที่มืด
ซึ่งไม่ได้หมายความว่าจะต้องมืดมาก
เพียงแค่อยู่ในที่ที่มีแสงไม่พอเท่านั้น
ซึ่งกล้องแต่ละตัวมีความสามารถในการรับแสงต่างกัน
แต่เหตุผลที่ผมไม่ได้เขียนเอาไว้ในส่วนของการเลือกซื้อนั้นก็เป็นเพราะว่าเราจะไม่ทราบเลยว่ากล้องตัวใดมีความสามารถในการรับแสงได้ดีเพียงใด
แต่ถ้าได้ทดลองใช้จะเห็นทันทีว่ากล้องแต่ละตัวมีความไวแสงที่แตกต่างกัน
ซึ่งเมื่อเรานำมาใช้ในที่ที่มีแสงน้อยๆ นั้น
การปรับค่าทั้งสามที่ผมได้กล่าวไปแล้วยังพอจะช่วยได้บ้างแต่ไม่มากนัก
เราอาจจะแก้ไขได้โดยใช้ไฟส่องไปยังจุดที่ต้องการถ่าย เช่น
ใช้โคมไฟช่วยฉายแสงไปยังวัตถุอีกดวงหนึ่งให้แสงสว่างขึ้นมาเฉพาะในจุดที่เราต้องการก็พอจะช่วยได้ในระดับหนึ่ง

สุดท้ายที่ลืมไม่ได้ก็คืออย่าลืมปรับโฟกัสภาพให้ได้ภาพที่คมชัดที่สุด
ซึ่งกล้องบางรุ่นจะไม่สามารถปรับได้
แต่บางรุ่นจะปรับได้โดยมีวงแหวนอยู่ที่ด้านหน้าเลนส์
โดยค่อยๆ หมุนวงแหวนไปเรื่อยๆ
จนถึงจุดที่ชัดที่สุดแล้วปล่อยเท่านี้ก็เสร็จแล้ว
แต่มีข้อห้ามอย่างเดียวก็คือห้ามสัมผัสเลนส์กล้องโดยเด็ดขาด
เพราะกล้องเว็บแคมจะไม่มีอะไรป้องกันเลนส์เอาไว้
แต่ใช้การปรับแต่งเล็กน้อยเท่านี้ก็ช่วยให้ได้ภาพที่มีคุณภาพดีขึ้นกว่าเดิมอีกหลายเท่าเลยทีเดียว

ทิปจาก http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting